ইউভানের সঙ্গে ঠাকুর দেখল ইয়ালিনি, উচ্ছ্বসিত শুভশ্রী

কলকাতা: সপরিবারে পুজোতে অংশ নিলেন রাজ (Raj Chakraborty)-শুভশ্রী (Subhashree Ganguly)। প্রতি বছরই পুজোর চারদিন শুধুই পরিবারের সঙ্গে কাটাতে ভালবাসেন শুভশ্রী গঙ্গোপাধ্যায় এবং রাজ চক্রবর্তী। এই বছরেও তার অন্যথা হল না। ইউভান, ইয়ালিনিকে সঙ্গে নিয়েই সপরিবারে পুজো (Durga Puja 2025) মণ্ডপে উপস্থিত তারকা দম্পতি।

দুর্গাপুজোর সপ্তমীর সকালে দুই সন্তানকে নিয়ে পুজোর আনন্দে মাতলেন রাজ-শুভশ্রী। সপ্তমীর সকালে শুভশ্রী দেখা যায় একটি হলুদ রঙের শাড়িতে সেজে থাকতে। রাজ পরেছিলেন একটি সাদা রঙের পাঞ্জাবি এবং অফ হোয়াইট রঙের ধুতি। সাদা এবং হলুদের এই কম্বিনেশন সত্যিই ভীষণ অসাধারণ। দাদা হিসেবে ইয়ালিনিকে সবসময়ই সামলাতে দেখা যায় ইউভানকে। সাদা-হলুদ রঙা ফ্রক পরে মায়ের কোলে বসে আনন্দে আত্মহারা ইয়ালিনি।

আরও পড়ুন: প্রথমবার মেয়ে কাব্যকে প্রকাশ্যে আনলেন কোয়েল, দেখে নিন ছবি

এ দিন রাজ-শুভশ্রীর সঙ্গে পুজো মণ্ডপে দেখা গিয়েছে পরিবারের কয়েকজনকেও। ননদ ও ভাগ্নীর সঙ্গেও ছবি ভাগ করেছেন শুভশ্রী। পুজোর চার দিন কোনও নিয়মে নিজেকে বাঁধতে ভালবাসেন না নায়িকা। এই সময় যত ইচ্ছা খাওয়া-দাওয়া, বন্ধুদের সঙ্গে দেখা সাক্ষাৎ, আনন্দে মেতে থাকেন তাঁরা। রাজের বাড়িতে হয় বিশেষ খাওয়াদাওয়ার আয়োজন। খিচুড়ি ভোগ খাওয়া থেকে ঢাক বাজানোর অনবদ্য মুহূর্ত। ক্যামেরায় ধরা পড়ল রাজ-শুভশ্রীর শারদোৎসব উদযাপনের নানা মুহূর্ত।