শুরু হল কৌশিক গঙ্গোপাধ্যায়ের নতুন ছবি ‘ওয়েটিং রুম’-এর শুটিং

কলকাতা: অমাবস্যার শেষে শুভক্ষণে মহরতের মাধ্যমে শুরু হল কৌশিক গঙ্গোপাধ্যায়ের (Kaushik Ganguly) নতুন ছবি ‘ওয়েটিং রুম’ (Waiting Room)-এর শুটিং। এই ছবির পোস্টার ও প্রকাশ্যে এসেছে। ছবিতে শুভশ্রীর লুক দেখে চমকে গিয়েছেন দর্শক। দীপাবলির শুভদিনে হয়ে গেল ছবির মহরত। দেখে নেব ছবি…

এবার কৌশিক গঙ্গোপাধ্যায়ের (Kaushik Ganguly) আগামী সিনেমা ‘ওয়েটিং রুম’-এ নতুন রূপে হাজির হচ্ছেন এ অভিনেত্রী। মুখ্য ভূমিকায় শুভশ্রী গঙ্গোপাধ্যায় (Subhashree Ganguly)। ছবিটি কোনও থ্রিলার নয়, বরং এক নারীর ২৫ বছরের মানসিক ও আবেগময় জীবনের কাহিনি। পরিচালক বলছেন, “এটি নারীশক্তির উদযাপন— রুখে দাঁড়ানো আর ঘুরে দাঁড়ানোর গল্প।” যদিও গল্পে থ্রিলারের হালকা ছোঁয়া আছে, কৌশিকের দাবি— এটি আসলে একেবারেই সোশ্যাল ড্রামা। কালী পুজোর আবহে পোস্টার প্রকাশের মাধ্যমে পরিচালক নারীশক্তিকে উদযাপন করতে চেয়েছেন। দীপার চরিত্রের মাধ্যমে নারী স্বাধীনতা, সংগ্রাম ও সাহসিকতার বার্তা ফুটিয়ে তোলা হয়েছে।

আরও পড়ুন: দীপাবলির ছবিতে বড় চমক দীপিকা-রণবীরের

‘ওয়েটিং রুম’-এ নতুন রূপে হাজির হচ্ছেন এ অভিনেত্রী। ছবিতে দেখা যাচ্ছে জানালার ধারে হাতে ছোরা নিয়ে বসে রয়েছেন শুভশ্রী আর ক্যাপশনে লেখা, ‘হাসতে হাসতে খুন করে দেব’। সিনেমায় শুভশ্রীর চরিত্রের নাম দীপা। ফার্স্ট লুকে তাকে দেখা যাচ্ছে এক রহস্যময় ও অদ্ভুত রূপে। ছবির পোস্টার সামনে আসতে দেখা গিয়েছে, শুভশ্রীর হাতে রক্তাক্ত ছুরি, মুখে রক্তের দাগ, আর চোখে জল। এমন চমকপ্রদ লুক ইতিমধ্যেই আলোচনায়। সেই চোখ বলছে, এই গল্পের গভীরে লুকিয়ে আছে আবেগ, সংগ্রাম আর এক অদম্য শক্তির কাহিনি।

আজ বুধবার থেকে শুরু হচ্ছে ‘ওয়েটিং রুম’-এর শুটিং। শুভশ্রীর সঙ্গে সিনেমাটিতে অভিনয় করছেন অনির্বাণ চক্রবর্তী, অনন্যা বন্দ্যোপাধ্যায়, রেশমি সেন প্রমুখ। সংগীত পরিচালনার দায়িত্বে রয়েছেন ইন্দ্রদীপ দাসগুপ্ত। শোনা যাচ্ছে, আজ শুটিং শুরু হচ্ছে সিনেমাটির। দীপাবলির মৌসুমে দর্শকের কাছে উপস্থাপন করা হবে এটি।

অন্য খবর দেখুন